**Барыйаан холобура**

Экзамен үлэтэ 2 чаастаах.

Үлэ I чааһыгар 10 сорудах бэриллэр.

Үлэ II-с чааһа икки сорудахтаах.

Бастакы сорудаҕы толорууга санааҕын ситимнээн, ыйыллыбыт тиэмэ ис хоһоонун арыйан, бэйэ суруйуутун оҥороруҥ ирдэнэр. Суруйууҥ 100 тылтан итэҕэһэ суох буоларын ситис.

Иккис сорудахха бэйэ суруйуутунан бэриллибит анал үлэни толороҕун.

Үлэ I чааһын наарданыыта.

1, 4 - лексика ыйытыылара: тыл суолтата, араастара, биирдэм эбэтэр тыл ситимин уратыта

2, 9 – фонетика: аһаҕас, бүтэй дорҕоонсистематын уратыта, наарданыыта, уларыйыыта

3, 5, 6 – морфология ыйытыылара: саҥа чааһа, тыл састааба

8, 10 – синтаксис: этии арааһа, тыллар ситимнэһиилэрэ, ситим арааһа, ньымата

**I чааһа**

**1.**Бу этиигэ бэлиэтэммит тыл уустук ситимин быһаар.

**Саас кэлэн, хара тыа көҕөрбүт, киэҥ толоон устатын тухары иэнэ биллибэт *күөх дьэрэкээн солко таҥаһы тиирэ тардан кэбиспит курдук* буолбут.**

**2.** Бу этиигэ *хараҕын* диэн тылга ***ҕ*** тылга уратытын суруй. Тыл төрүт олоҕор ***–ҕ*** туруутугар холобурда суруй (3-4 тыл).

**Көхсө кыараабыт халлаан хараҕын уута сарт түстэ.**

Бу кэрчиги аах, 3-10 сорудахтары толор.

**(1)*Кыһыҥҥы сарсыарда* бэйэтэ эмиэ туспа кэрэ көстүүлээх. (2)Халлааҥҥа умайан чипчиҥнэһэ турбут сулустар чүмэчини саба үрэр курдук, биир-биир умуллан, сүтэн-уостан бараллар. (3)Хотуттан сиккиэр тыал үрэн, тииттэр кырыарбыт лабааларын суугунатар. (4)Илин диэкиттэн тииттэр төбөлөрүн үрдүнэн сарсыардааҥы күн саһарҕата араҕас лиэнтэни тардыбыт курдук, аа-дьуо кэҥээтэр-кэҥээн, үрдээтэр-үрдээн, халлаан кырсын иилии көтөн иһэн, күөх эриэн былыттартан саба халыйтаран көстүбэт буолар. (5)Халлаан суһуктуйан сырдаан барар. (6)Үөһэттэн долгулдьуйа устан, күөх былыттарынан сымнаҕас маҥан хаар кыырпахтара оргууй тэлээрэн түһэллэр.**

**3.**Бу этиилэртэн даҕааһын ааттары булан суруй.

**4.**Бу этиилэргэ киирбит маннык тыллары болҕой, көспүт суолтаҕа туттуллар түгэннэрин холобурдаан көрдөр: сулустар, төбөлөрүн, халлаан

**5.** (1) этиигэ баар тыллар ханнык саҥа чааһынан бэриллибиттэрин ый.

**6.**(1) этиигэ бэлиэтэммит тыл ситимин үөскээбит уратытынан быһаар.

**7.** (3) этиини болҕой, тутулунан, арааһынан ырытан суруй.

**8.** ( 2) этиигэ сурук бэлиэтэ туруутун быһаар.

**9.** (4) этиигэбаар -иэ, -ыы, -аа, -ыа дифтону, уһун аһаҕас дорҕоону ырытыы халыыбынан характеристикатын суруйан көрдөр.

**10.** Бэриллибит тиэкискэ 5-с этиини болҕой, ситимин быһаар.

**II чааһа**

Бэйэ суруйуута анал тиэмэлээх. Суруйууга үѳрэнээччи бэриллибит тиэмэни бэйэтэ ырытар-сыаналыыр кыаҕа, литератураны эбэтэр олоҕу кытта ситимниир дьоҕура, тѳрѳѳбүт тылын билэр таһыма кѳстүѳхтээх уонна маннык сүрүн ирдэбиллэри тутуһуохтаах:

**-** бэйэ суруйуута сѳптѳѳх тутуллаах буоларын ситиһии;

- ситимнээхтик суруйууну тутуһуу;

- сурук бэлиэтин, таба суруйуу быраабылатын билии, сѳпкѳ туһаныы;

- уус-уран суруйуу түгэннэрин, быһа тардыылары туһаныы;

- суруйуутиэмэтин, проблематынөйдөөнырытыы.

**Бэйэ суруйуута**

**Тиэмэтэ: Үөрэхтээх киһи... Үөрэх мин олохпор суолтата.** Санааҕын ситимнээн, сиһилээн суруй. Тиэкискин бэйэҥ атыннык ааттыаххын сөп. Суруйууҥ 100 тылтан итэҕэһэ суох буоларын ситис.

**Сорудах**

1. Эн суруйуугар киирбит тардыылаах аат тыллары туспа уһул, уларыйыытын быһаар.

2. Суруйууга баар көмө туохтуурдары туспа уһул, сирэйдэниитин быһаар.